Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 271/12/8807	Michalovce, 9.5.2012
EEČ : 2-66-131-2012

U Z N E S E N I E

Trestná vec:	obvinený XXXXX  
Prečin:	porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vodič autobusu
Skutková veta:
od presne nezistenej doby do dňa 01. 04. 2012 v kufri osobného motorového vozidla EČV TV 771CC zn. Volkswagen Passat na štátnej ceste č. 555 za mestom Veľké Kapušany, okres Michalovce v smere na XXXXX, pri zastávke SAD prepravoval  cigarety v spotrebiteľskom balení v množstve 400 krabičiek balené po 20 ks značky Classic red t.j. v celkovom množstve 8.000 kusov cigariet bez platnej slovenskej kontrolnej známky, všetky v dĺžke tabakového povrazca do 80 mm, hoci vedel o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že tieto cigarety boli dňa 01. 04. 2012 o 15.56 h  zaistené colníkmi Colného úradu Michalovce  pri dopravnej kontrole, pričom nelegálnou držbou týchto zahraničných cigariet neoznačených kontrolnou známkou SR, vznikla štátnemu rozpočtu SR, zastúpenému colným úradom Michalovce, škoda na spotrebnej dani vo výške  714,24 €    

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený pracovník Kriminálneho úradu finančnej správy, pracovisko Košice, uznesením sp. zn. KÚFS-79/5008-SV-2012 zo dňa 01. 04. 2012 začal trestné stíhanie a súčasne vzniesol obvinenie  XXXXX za prečin porušenia predpisov o štátnych technických opatreniach na označenie tovaru podľa § 279     ods. 1 Tr. zákona, na tom skutkovom základe, ktorý je rozvedený vo výrokovej časti tohto uznesenia.  

Obvinený XXXXX sa k spáchaniu prečinu v plnom rozsahu priznal. Zároveň výslovne dal súhlas s postupom podľa § 216 Tr. poriadku na podmienečné zastavenie trestného stíhania. Zaistené zahraničné cigarety, neoznačené kontrolnými známkami SR, boli odovzdané Colnému úradu Michalovce, ktorý vydal rozhodnutie o ich zabezpečení a tieto budú následne zničené. Vyčíslenú spotrebnú daň vo výške 714,24 € po podaní dodatočného daňového priznania dňa 02. 04. 2012 uhradil Colnému úradu Michalovce.

Obvinený XXXXX požíva v mieste bydliska dobrú povesť. Doposiaľ nebol súdne trestaný. 

Vzhľadom na osobu obvineného, ako aj jeho doterajší život a okolnosti prípadu, je preto možné považovať podmienečné zastavenie trestného stíhania, s uložením skúšobnej doby v trvaní 15 mesiacov, za dostačujúce.

Preto bolo potrebné rozhodnúť tak, ako je to uvedené vo výroku tohto uznesenia. 

Ak obvinený v priebehu skúšobnej doby bude viesť riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor